5. август 2009. Beograd- (Beta) Predsednik Vlade Srbije Mirko Cvetković naložio je da se utvrde sve okolnosti pod kojima su ranije dodeljivani stanovi zaposlenima u vladi, saopšteno je u sredu iz Vlade Srbije.

U saopštenju se navodi da je Cvetković naložio i obustavu svih postupaka dodele stanova po odlukama ranijih vlada i da se utvrde nepravilnosti u otkupu stanova po cenama nižim od tržišnih.

Cvetković je nalog izdao Generalnom sekretarijatu Vlade Srbije.

"Vlada Srbije od 7. jula 2008. godine, kada je formirana, nije dodelila nijedan stan", ističe se u saopštenju.

„Ispitati dodelu stanova službenicima Vlade" Новинска агенција Бета, 5. август 2009. (српски)